Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 44/11/8802	Košice I, 26.11.2013
EEČ : 2-63-3-2013

U Z N E S E N I E

Trestná vec:	obvinený XXXXX 
Prečin:	Poškodzovanie veriteľa podľa § 239 odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
zmaril uspokojenie svojich veriteľov XXXXX, ktorému dlžil na výživnom 1 817.-€  a XXXXX, ktorému dlžil na výživnom 1 387.-€  tým, že zo svojho vlastníctva dňa 11.8.2010 darovacou zmluvou previedol na XXXXX pozemky a rodinný dom zapísané v liste vlastníctva č.792 katastrálneho územia Košická Nová Ves, čím spôsobil škodu vo výške 3 204.-€, 

lebo zanikla trestnosť činu

Odôvodnenie:

Uznesením policajta Obvodného oddelenia PZ XXXXX – Dargovských hr-dinov sp. zn. ČVS:ORP-4722/DH-KE-2010 zo dňa 24.1.2011 bolo začaté vo veci trestné stíhanie pre prečin poškodzovania veriteľa podľa § 239 ods.1 písm. a), ods.3 písm. a) Trestného zákona a uznesením policajta zo dňa 24.2.2011 bolo vznesené obvinenie XXXXX pre prečin poškodzovania veriteľa podľa § 239 ods.1 písm. a), ods.3 písm. a)  Trestného zákona, ktorý mal spáchať tak, že zmaril uspokojenie svojich veriteľov XXXXX, ktorému dlžil na výživnom 1 817.-€  a XXXXX, ktorému dlžil na výživnom 1 387.-€  tým, že zo svojho vlastníctva dňa 11.8.2010 darovacou zmluvou previedol na XXXXX pozemky a rodinný dom zapísané v liste vlastníctva č.792 ka-tastrálneho územia Košická Nová Ves, čím spôsobil škodu vo výške 3 204.-€.

XXXXX prokuratúry XXXXX I dňa 17.10.2011 písomne upozornila obvineného, že skutok kvalifikovaný ako prečin poškodzovania veri-teľa podľa § 239 ods.1 písm. a), ods.3 písm. a) Trestného zákona bude v ďalšom konaní kvalifikovaný ako prečin zanedbania povinnej výživy podľa § 207 ods.1 Trestného zákona.

Z rozsudku Okresného súdu XXXXX I sp. zn. 7T62/2011 zo dňa 1.3.2012 bolo zistené, že  obžalovaný  XXXXX bol podľa § 285 písm. e) Trestné-ho poriadku oslobodený spod obžaloby pre prečin zanedbania povinnej výživy podľa § 207 ods.1 Trestného zákona ktorý mal byť spáchaný tak, že v Košiciach a inde za obdobie od 10.4.2010 do 1.3.2012 neplnil vyživovaciu povinnosť k svojim deťom XXXXX a XXXXX, ktorá mu vyplývala zo Zákona a rodine a rozsudku Krajského súdu XXXXX sp. zn. 8Cop246/2009 zo dňa 24.2.2010 a ktorú bol povinný plniť do 15 dňa mesiaca vopred k rukám matky XXXXX, nakoľko zanikla trestnosť činu, lebo výživné uhradil až do 15.6.2012. XXXXX súdu XXXXX I sp. zn. 7T62/2011 nadobudol právoplatnosť dňa 1.3.2012.

Obvinený XXXXX tým, že dobrovoľné uhradil dlžné výživné a tak uspokojil svojich veriteľov XXXXX, ktorému dlžil na výživ-nom 1 817.-€  a XXXXX, ktorému dlžil na výživnom 1 387.-€, odstránil škodlivý následok trestného činu a tým zanikla trestnosť prečinu poškodzovania veriteľa podľa § 239 ods.1 písm. a), ods.3 písm. a)  Trestného zákona,  pre ktorý 
mu bolo vznesené obvinenie, lebo nie je naplnený objekt tohto trestného činu, ktorým je právo veriteľa na uspokojenie svojej pohľadávky, ktorú má voči pá-chateľovi.

Podľa § 215 ods.1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 ods.1 písm. a) Trestného zákona trestnosť trestného činu zani-ká ak ide o trestný čin zanedbania povinnej výživy podľa § 207 Trestného záko-na, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na uvedené skutočnosti som rozhodol tak, ako je to uvedené vo výrokovej časti tohto uznesenia a trestné stíhanie som podľa § 215 ods. 1 písm. h) Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor